Document ID: /fineweb-2-swissfilter-quality_10-filterrobots/filtered/01348.jsonl.gz/3

A Carrousel több mint 450 koncertet adott Svájcban és külföldön, fellépett kis klubokban és nagy Open-air koncerteken. Az együttes újra és újra fel tudja lelkesíteni a közönséget.
Ismeri Ön a Carrouselt? Ha nem, akkor eljött az ideje, hogy megismerje! A Carrouselt egy francia-svájci páros, Sophie Burande és Léonard Gogniat alapította 2008-ban Párizsban. Műfajuk a rock, folk, pop irányába mozog, de otthonosan mozognak a modern francia sanzon terén is. Később kvartetté bővültek és vidám melódiáikkal, valamint fiatalos színpadi fellépésükkel számos hallgató szívébe lopták be magukat.
A Carrousel mind zenei stílusának, mind hangzásának köszönhetöen egyértelműen kiemelkedik a hasonló jellegű együttesek közül. A kvartett különböző inspirációk sikeres keveréke, amelyek bizonyos vonásaiban az «Ogres de Barback»-ra, vagy a «La rue Kétanou» -ra emlékeztetnek, egy csipetnyi poppal és francia varietéval fűszerezve. Az eredmény rendkívül izgalmas, különösen, ami a ritmikájukat és a dinamikájukat, valamint friss dalszövegeiket illeti. Velős és költői szövegek, fülbemászó dallamok és két, egymást finoman kiegészítő hang kíséretében... indulhat a körhinta!
2016. március 19.-én 20 órakor Budapesten az A38-on, március 20-án 19 órakor a pécsi Trafik Klubban és március 21.-én 22 órakor Szegeden az Egyetemi Klubban